દરમિયાન રામોલ-હાથીજણ વોર્ડના કોર્પોરેટર અતુલ પટેલે વટવામાં સ્ટ્રીટલાઇટના ખુલ્લાં વીજ વાયરથી એક ગાયનું મૃત્યુ થયાનો આક્ષેપ કર્યો છે. તેઓ કહે છે કે વટવા ગામડી રોડ પરના અયોધ્યા ફ્લેટ પાસે બુધવારની રાતે એક ગાયને વીજ કરંટ લાગ્યો હતો. વીજ કરંટ લાગવાથી ગાય થાંભલાથી ત્રણ ફૂટ દૂર ફેંકાઇ જઇને સ્થળ પર જ મૃત્યુ પામી હતી. ચોમાસા દરમિયાન વટવા વિસ્તારમાં યુવકનાં મોત બાદ ગાય પણ ખુલ્લા વીજ વાયરનોે ભોગ બનવાથી લોકોમાં ગભરાટ ફેલાયો છે.